
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1052 

29 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και ορισμός μελών Επιτροπής Προσφυγών 
με έδρα την Αλεξανδρούπολη στο Τμήμα Ιατρι¬ 
κής του Δημοκρίτειου Πανεπιστημίου Θράκης.... 1 
Άμεσες ενισχύσεις στους γεωργούς για το έτος 2013, 
σε εφαρμογή του Κανονισμού (ΕΕ) 671/2012 και 

του κανονισμού (ΕΕ) 73/2009. 2 

Ωράριο εργασίας προσωπικού Υπηρεσίας Πρώτης 

Υποδοχής. 3 

Σύσταση προσωρινής προσωποπαγούς θέσης Ιδιω¬ 
τικού Δικαίου Αορίστου Χρόνου στο Δήμο Σιθω- 
νίας Νομού Χαλκιδικής μετά από τελεσίδικη δικα¬ 
στική απόφαση. 4 


Καθιέρωση εξαιρέσεων από την πενθήμερη εργασία 
και 24ωρη λειτουργία υπηρεσιών της Δημοτικής 
Επιχείρησης Ύδρευσης - Αποχέτευσης Δράμας 
(Δ.Ε.Υ.Α.Δ) - Υπερωριακή απασχόληση προσωπικού. 5 
Παροχή εξουσιοδότησης υπογραφής στον Προϊστά¬ 
μενο της Διεύθυνσης Ανάπτυξης Π.Ε. Πρέβεζας. 6 
Διαπίστωση αυτοδίκαιης κατάργησης κενών οργανικών 
θέσεων πολιτικού προσωπικού με σχέση εργασίας 
δημοσίου δικαίου του Οργανισμού Κοινωνικής Φρο¬ 
ντίδας και Μαζικής Άθλησης Δήμου Φαιστού (ΝΠΔΔ 
ΟΤΑ), κατ’ εφαρμογή της παρ. Ια του άρθρου 33 του 
Ν. 4024/2011. (Αφορά την κατάργηση των κενών ορ¬ 
γανικών θέσεων των τεσσάρων Νομικών Προσώπων 
τα οποία συγχωνεύτηκαν σε εφαρμογή των διατά¬ 
ξεων του Ν.3852/2010). 7 

ΑΠΟΦΑΣΕΙ Σ 

(ΐ) 

*Σύσταση και ορισμός μελών Επιτροπής Προσφυγών με 
έδρα την Αλεξανδρούπολη στο Τμήμα Ιατρικής του 
Δημοκρίτειου Πανεπιστημίου Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του Ν. 3528/2007 «Κύρωση του Κώδικα Κατάστα¬ 
σης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ.». (ΦΕΚ 26/Α/9-2-2007) άρθρο 166. 


β. του Ν.2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45/Α/9-3-1999) 
άρθρα 13-15. 

2. Τις αποφάσεις: 

α. αριθμ. ΔΥ(3-4)/Γ.Π.οικ.77909/9.8.2012 (ΦΕΚ 2354/Β/ 
2012) «Μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Υπουργού» στους 
Γενικούς Γραμματείς του Υπουργείου Υγείας. 

3. Το αριθμ. 1643/22-1-2013 έγγραφο του Τμήματος 
Ιατρικής του Δημοκρίτειου Πανεπιστημίου Θράκης, απο¬ 
φασίζουμε: 

1. Συστήνουμε την προβλεπόμενη από τις διατάξεις 
του ν. 3528/2007 (ΦΕΚ 26/Α/9-2-2007) άρθρο 166, Επι¬ 
τροπή Προσφυγών, για τις Περιφέρειες Ανατολικής Μα¬ 
κεδονίας και Θράκης και Βορείου Αιγαίου, στο Τμήμα 
Ιατρικής του Δημοκρίτειου Πανεπιστημίου Θράκης, και 
ορίζουμε μέλη της τα κατωτέρω πρόσωπα: 

ΤΑΚΤΙΚΑ ΜΕΛΗ: 

α. Πνευματικός Ιωάννης του Αποστόλου με Α.Δ.Τ. 
X 795140, Καθηγητής Εντατικής Θεραπείας του Τμήμα¬ 
τος Ιατρικής του Δημοκρίτειου Πανεπιστημίου Θράκης. 

β. Κακολύρης Στυλιανός του Ανδρέα με Α.Δ.Τ. ΑΖ 
418312, Καθηγητής Κλινικής Ογκολογίας του Τμήματος 
Ιατρικής του Δημοκρίτειου Πανεπιστημίου Θράκης. 

γ. Κώτσιου Σταματία του Σταματίου, με Α.Δ.Τ. ΑΕ 418362, 
Αναπληρώτρια Καθηγήτρια Παθολογίας του Τμήματος 
Ιατρικής του Δημοκρίτειου Πανεπιστημίου Θράκης. 

ΑΝΑΠΛΗΡΩΜΑΤΙΚΑ ΜΕΛΗ: 

α. Ζησιμόπουλος Αθανάσιος του Σπυρίδωνα, με Α.Δ.Τ. 
ΑΖ 414105, Επίκουρος Καθηγητής Πυρηνικής Ιατρικής 
του Τμήματος Ιατρικής του Δημοκρίτειου Πανεπιστη¬ 
μίου Θράκης. 

β. Δρόσος Γεώργιος του Ιωάννη, με Α.Δ.Τ. ΑΒ 266775, 
Επίκουρος Καθηγητής Ορθοπεδικής του Τμήματος Ια¬ 
τρικής του Δημοκρίτειου Πανεπιστημίου Θράκης. 

γ. Λαμπροπούλου Μαρία του Χρήστου, με Α.Δ.Τ. ΑΕ 
918101, Επίκουρη Καθηγήτρια Ιστολογίας-Εμβρυολογίας 
του Τμήματος Ιατρικής του Δημοκρίτειου Πανεπιστημίου 
Θράκης. 

2. Πρόεδρο της Επιτροπής ορίζουμε τον Πνευματικό 
Ιωάννη, με αναπληρωτή του τον Δρόσο Γεώργιο. 

3. Γραμματέα της Επιτροπής ορίζουμε τον Πέγκο 
Μπουντζή του Πολυζώη, με Α.Δ.Τ. ΑΕ 920199, υπάλληλο 
κατηγορίας ΠΕ Διοικητικού-Οικονομικού του Τμήματος 
Ιατρικής, με αναπληρώτριά του την Δέσποινα Διαμα- 

ντούδη του Σωτηρίου, με Α.Δ.Τ. ΑΖ 417186, υπάλληλο 
κατηγορίας ΠΕ Διοικητικού-Οικονομικού, ομοίως. 

4. Έδρα της Επιτροπής ορίζουμε το Τμήμα Ιατρικής 
του Δημοκρίτειου Πανεπιστημίου Θράκης. 

5. Αρμοδιότητα της Επιτροπής είναι να αποφαίνεται επί 
των προσφυγών των υπαλλήλων του Δημοσίου και των 
Ν.Π.Δ.Δ., σε όσες περιπτώσεις προβλέπει ο ν. 3528/2007. 

6. Η προαναφερόμενη επιτροπή θα συνεδριάζει τουλά¬ 
χιστον μία (1) φορά το μήνα, σε μέρα και ώρα που θα ορί¬ 
ζονται από τον Πρόεδρο, εκτάκτως δε κάθε φορά που θα 
υπάρξουν αντικειμενικά αυξημένες και έκτακτες ανάγκες. 

Ο αριθμός των συνεδριάσεων δεν μπορεί να υπερβαί¬ 
νει τις πενήντα ετησίως. 

7. Η Επιτροπή θεωρείται ότι βρίσκεται σε απαρτία 
όταν είναι παρόντα τα τρία μέλη αυτής. 

8. Η θητεία της Επιτροπής λήγει στις 31-12-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 148/ΥΟΔΔ/5-4-2013. 

Αθήνα, 3 Απριλίου 2013 

Ο Γενικός Γραμματέας 

ΠΕΛΟΠΙΔΑΣ ΚΑΛΛΙΡΗΣ 

-♦- 

Αριθ. 406/43948 (2) 

Άμεσες ενισχύσεις στους γεωργούς για το έτος 2013, 
σε εφαρμογή του Κανονισμού (ΕΕ) 671/2012 και του 
κανονισμού (ΕΕ) 73/2009. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί οργα- 
νώσεως των Διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ- 
ρωπαϊκάς Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α'280). 

β) Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α'34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ» καθώς και του άρθρου 3 του 
ιδίου ως άνω νόμου, όπως αυτό αντικαταστάθηκε με το 
άρθρο 65 του ν.1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

δ) Του άρθρου 29 παρ. 1 έως 8 του ν. 3147/2003 «Ρύθ¬ 
μιση θεμάτων αγροτικής γης, επίλυση ζητημάτων απο- 
κατασταθέντων και αποκαθισταμένων κτηνοτροφών και 
άλλες διατάξεις» (ΦΕΚ Α' 135). 

ε) Του άρθρου 18 του ν. 3399/2005 «Ρυθμίσεις θεμάτων 
αρμοδιότητας του Υπουργείου Αγροτικής Ανάπτυξης 
και Τροφίμων-Προσαρμογή στη νέα Κ.Α.Π και άλλες 


διατάξεις» (ΦΕΚ Α' 255), με το οποίο κυρώθηκε η αριθ. 
324032/24.12.2004 απόφαση των Υπουργών Οικονομικών, 
Περιβάλλοντος, Χωροταξίας και Δημόσιων Έργων και 
Αγροτικής Ανάπτυξης και Τροφίμων «Εφαρμογή του 
καθεστώτος της πολλαπλής συμμόρφωσης και λοιπά 
συμπληρωματικά μέτρα σε εκτέλεση του Κανονισμού 
(ΕΚ) 1782/2003 του Συμβουλίου» (ΦΕΚ Β' 1921). 

2. Τους Κανονισμούς (ΕΚ), όπως τροποποιήθηκαν και 
ισχύουν: 

α) αριθ. 73/2009 του Συμβουλίου (130/31.01.2009) «σχε¬ 
τικά με τη θέσπιση κοινών κανόνων για τα καθεστώτα 
άμεσης στήριξης για τους γεωργούς στο πλαίσιο της 
κοινής γεωργικής πολιτικής και τη θέσπιση ορισμένων 
καθεστώτων στήριξης για τους γεωργούς, για την τρο¬ 
ποποίηση των κανονισμών (ΕΚ) αριθ. 1290/2005, (ΕΚ) 
αριθ. 247/2006, (ΕΚ) αριθ. 378/2007 και για την κατάρ¬ 
γηση του κανονισμού (ΕΚ) αριθ. 1782/2003». 

β) αριθ. 671/2012 της 11ης Ιουλίου 2012 του Ευρωπαϊκού 
Κοινοβουλίου και του Συμβουλίου «για την τροποποίηση 
του κανονισμού (ΕΚ) αριθ. 73/2009 του Συμβουλίου όσον 
αφορά την εφαρμογή των άμεσων ενισχύσεων στους 
γεωργούς για το έτος 2013» 

3. το γεγονός ότι από 1ης Ιανουάριου 2014 ή 2015 θα 
τεθούν σε ισχύ νέα καθεστώτα στήριξης των γεωργών 
στο πλαίσιο της κοινής γεωργικής πολιτικής, τα οποία 
θα αντικαταστήσουν τα ισχύοντα καθεστώτα. Ο κανο¬ 
νισμός 671/2012 της 11ης Ιουλίου 2012 του Ευρωπαϊκού 
Κοινοβουλίου και του Συμβουλίου προβλέπει επέκταση 
του καθεστώτος των άμεσων ενισχύσεων στο 2013, 

4. το γεγονός ότι Η Ελλάδα δεν έχει κάνει καμιά αλ¬ 
λαγή στα μέτρα του άρθρου 68 του κανονισμού 73/2009, 
για το 2013, 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

1. Η ισχύς των εθνικών συμπληρωματικών μέτρων που 
προκύπτουν από την εφαρμογή του καν. (ΕΕ) 73/2009 
κατά το έτος 2012, παρατείνεται και για το έτος 2013 
σε εφαρμογή του καν. (ΕΕ) 671/2012 του Ευρωπαϊκού 
Κοινοβουλίου και Συμβουλίου. 

2. Η απόφαση αφορά ιδίως τα μέτρα του άρθρου 68 
όπως περιγράφονται στην κοινή υπουργική απόφαση 
262345/2010 ΦΕΚ Β 323/2010 και την παράγωγη αυτής 
νομοθεσία, τους κανόνες διαχείρισης και ελέγχου των 
άμεσων ενισχύσεων που περιγράφονται στις κοινές 
υπουργικές αποφάσεις 262347 ΦΕΚ Β 324/2010 και κοινή 
υπουργική απόφαση 262346 ΦΕΚ Β 325/2010 και τους 
κανόνες της πολλαπλής συμμόρφωσης βάσει της κοινής 
υπουργικής απόφασης 262385 ΦΕΚ Β 509/ 2010. 

Άρθρο 2 
Έναρξη ισχύος 

Η παρούσα απόφαση αρχίζει να ισχύει από 1-1-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΑΓΡΟΤΙΚΗΣ ΑΝΑΠΤΥΞΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΑΘΑΝΑΣΙΟΣ ΤΣΑΥΤΑΡΗΣ 

Αριθ. 11.1/1360 (3) 

Ωράριο εργασίας προσωπικού Υπηρεσίας Πρώτης 
Υποδοχής. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98), όπως ισχύουν. 

β. του ν.1481/1984 (Α' 152) «Οργανισμός του Υπουργείου 
Δημόσιας Τάξης», όπως ισχύουν. 

γ. του ν.2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α' 41), όπως ισχύουν. 

δ. του ν.3907/2011 (Α' 7) «Ίδρυση Υπηρεσίας Ασύλου 
και Υπηρεσίας Πρώτης Υποδοχής, προσαρμογή της 
ελληνικής νομοθεσίας προς τις διατάξεις της Οδηγί¬ 
ας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις», όπως ισχύουν. 

ε. της παρ. 6 του άρθρου 1 της από 29.12.1980 Π.Ν.Π. 
«περί καθιερώσεως πενθημέρου εβδομάδος εργασίας 
των δημοσίων εν γένει υπηρεσιών και ρυθμίσεως συνα¬ 
φών θεμάτων» που κυρώθηκε με το άρθρο πρώτο του 
ν. 1157/1981 (Α'126), όπως ισχύει, μετά την τροποποίηση 
της από την παρ. 2 του άρθρου 23 του ν.1735/1987 (Α' 
195) και την παρ. 5 του άρθρου 8 του ν.2880/2001 (Α' 9). 

στ. του άρθρου 41 του ν. 3979/2011 (Α'138) «Για την 
Ηλεκτρονική Διακυβέρνηση και λοιπές διατάξεις». 

ζ. του Π.Δ. 102/2012 «Οργάνωση και Λειτουργία Υπηρε¬ 
σίας Πρώτης Υποδοχής στο Υπουργείο Δημόσιας Τάξης 
και Προστασίας του Πολίτη» (Α'169). 

η. του π.δ. 184/2009 «Σύσταση του Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Α' 213), όπως ισχύουν. 

θ. του π.δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

ι. του π.δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

ια. της υπ’ αριθμ. ΔΙΑΔΠ/ΦΒ1/14757/25.7.2011 (Β' 1659) 
απόφασης του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Τροποποίηση της υπ’ 
αριθμ. ΔΙΑΔΠ/Γ2γ/οικ/1692/27.6.2006 (Β' 769) απόφασης 
"Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ."». 

ιβ. της υπ’ αριθμ. ΔΙΑΔΠ/Φ.Β. 10/30705/10.01.2013 (Β' 
304) «Μεταβίβαση στον Υπουργό Δημόσιας Τάξης και 
Προστασίας του Πολίτη της αρμοδιότητας καθορισμού 
του ωραρίου εργασίας των υπαλλήλων της Υπηρεσίας 
Πρώτης Υποδοχής του Υπουργείου Δημόσιας Τάξης και 
Προστασίας του Πολίτη». 

2. Τις συνθήκες λειτουργίας της Υπηρεσίας Πρώτης 
Υποδοχής και την ανάγκη για την εξασφάλιση της ομα¬ 
λής λειτουργίας της. 

3. Το γεγονός ότι η Κεντρική Υπηρεσία Πρώτης Υπο¬ 
δοχής δεν εξυπηρετεί κοινό, ενώ βρίσκεται σε συνεχή 
επικοινωνία με Ευρωπαϊκές Υπηρεσίες, καθώς και αντί¬ 
στοιχες Υπηρεσίες άλλων κρατών μελών της Ευρωπα¬ 
ϊκής Ένωσης για θέματα αρμοδιότητας της και, κατά 
συνέπεια, κρίνεται σκόπιμο το ωράριο λειτουργίας της 


να είναι κατά το δυνατόν εντός του ωραρίου εργασίας 
των λοιπών ευρωπαϊκών Υπηρεσιών. 

4. Το γεγονός ότι από την παρούσα απόφαση δεν 
προκαλείται οικονομική δαπάνη σε βάρος του κρατικού 
προϋπολογισμού, αποφασίζουμε: 

1. Καθορίζουμε ως ώρα έναρξης εργασίας του προ¬ 
σωπικού της Κεντρικής Υπηρεσίας Πρώτης Υποδοχής 
την 09.00 και ώρα λήξης την 17.00. 

2. Για τις κατηγορίες προσωπικού που κριθεί ότι εξυ¬ 
πηρετεί την υπηρεσία διαφορετική ώρα προσέλευσης 
και αποχώρησης και εφόσον αυτό επιβάλλεται από 
τις λειτουργικές ανάγκες της υπηρεσίας, δύναται να 
ορίζονται διαφορετικές ώρες έναρξης και λήξης, με 
απόφαση του Διευθυντή Υπηρεσίας Πρώτης Υποδο¬ 
χής, εντός των χρονικών ορίων που προβλέπουν οι 
σχετικές διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2013 

Ο ΥΠΟΥΡΓΟΣ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 
-♦- 

Αριθ. 30165 (4) 

Σύσταση προσωρινής προσωποπαγούς θέσης Ιδιωτικού 
Δικαίου Αορίστου Χρόνου στο Δήμο Σιθωνίας Νομού 
Χαλκιδικής μετά από τελεσίδικη δικαστική απόφαση. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις των άρθρων: 

α) 225, 238, 280, και 283 παρ. 4 του Ν.3852/2010 (ΦΕΚ 
87/Α'/7-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλ¬ 
λικράτης» β) 10 και 101 του Ν.3584/2007 «Κώδικας Κα¬ 
τάστασης Δημοτικών και Κοινοτικών Υπαλλήλων (ΦΕΚ 
143/Α'/28-6-2007) γ) 1 του Ν.3068/2002 «Συμμόρφωση 
της Διοίκησης προς τις δικαστικές αποφάσεις, προ¬ 
αγωγή των δικαστών των τακτικών διοικητικών δικα¬ 
στηρίων στο βαθμό του συμβούλου Επικράτειας και 
άλλες διατάξεις» (ΦΕΚ 274/Α'/14-22-2002) δ) 5 και 7 του 
Ν.3469/2006 «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις» (ΦΕΚ 131 /Α'/28-6-2006) 
ε) 90 του Κώδικα Νομοθεσίας για την Κυβέρνηση και 
τα Κυβερνητικά Οργανα που κυρώθηκε με το άρθρο 
πρώτο (1) του Π.Δ.63/2005 (ΦΕΚ 98/Α'/2005) στ) 8 και 
24 του Π.Δ.142/2010 «Οργανισμός της Αποκεντρωμένης 
Διοίκησης Μακεδονίας-Θράκης» (ΦΕΚ 235/Α'/27-12-2010) 
ζ) 321 του Κώδικα Πολιτικής Δικονομίας. 

2) Την αριθ. 50410/7-9-2010 εγκύκλιο του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης - Δ/νση Οργάνωσης και Λειτουργίας ΟΤΑ 
- Τμήμα Προσωπικού ΟΤΑ. 

3) Το ΔIΠIΔΔ/Α20/80Ο/οικ.22370/21-10-2010 έγγραφο 
της Γενικής Γραμματείας Δημόσιας Διοίκησης και Ηλ. 
Διακυβέρνησης του Υπουργείου Εσωτερικών, Αποκέ¬ 
ντρωσης και Ηλεκτρονικής Διακυβέρνησης. 

4) Την αριθμ. 20/2012 απόφαση του Μονομελούς Πρω¬ 
τοδικείου Χαλκιδικής επί της αγωγής με αριθμό κατάθε¬ 
σης 2682/49Μ17-44-2011 του Αντωνίου Ρεβενικιώτη του 
Αλεξάνδρου κατά του Δήμου Σιθωνίας Ν. Χαλκιδικής 

καθώς και το αριθ. 349/02-10-2012 Πιστοποιητικό Τελε¬ 
σιδικίας του Πρωτοδικείου Χαλκιδικής. 

5) Την αριθ. 399/2012 απόφαση του Δημοτικού Συμβου¬ 
λίου του Δήμου Σιθωνίας με την οποία συστήνει στον 
εν λόγω Δήμο μία (1) προσωρινή προσωποπαγή θέση 
Ιδιωτικού Δικαίου Αορίστου Χρόνου, ειδικότητας ΔΕ 
Οδηγών Απορριμματοφόρου, σε συμμόρφωση προς την 
ανωτέρω τελεσίδικη δικαστική απόφαση, αποφασίζουμε: 

Συστήνουμε μία (1) προσωρινή προσωποπαγή θέση 
Ιδιωτικού Δικαίου Αορίστου Χρόνου, ειδικότητας ΔΕ 
Οδηγών Απορριμματοφόρου, την οποία θα καταλάβει 
ο Αντώνιος Ρεβενικιώτης του Αλεξάνδρου κατά τα ορι¬ 
ζόμενα στην αριθ. 399/2012 απόφαση του Δημοτικού 
Συμβουλίου του Δήμου Σιθωνίας Νομού Χαλκιδικής. 

Η παραπάνω θέση καταργείται μόλις κενωθεί με 
οποιονδήποτε τρόπο. 

Από την απόφαση αυτή προκαλείται δαπάνη στον 
προϋπολογισμό του Δήμου Σιθωνίας για το έτος 2013 και 
έχει προβλεφθεί στους Κ.Α.02.20.6021 και Κ.Α. 02.20.6052. 

Για τα επόμενα έτη προκαλείται ετήσια δαπάνη 20.000,00 
€, η οποία θα προβλέπεται στους αντίστοιχους κωδικούς. 

(Αριθ. βεβ. Οικ. Υπ. Δήμου 3261/27-02-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Μαρτίου 2013 

Ο Γ ενικός Γ ραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 2802 (5) 

Καθιέρωση εξαιρέσεων από την πενθήμερη εργασία και 
24ωρη λειτουργία υπηρεσιών της Δημοτικής Επιχεί- 
ρησηςΎδρευσης - Αποχέτευσης Δράμας (Δ.Ε.Υ.Α.Δ) - 
Υπερωριακή απασχόληση προσωπικού. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 225, 238 και 280 του 
Ν.3852/2010 (ΦΕΚ 87/τ.Α'/7-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του Ν.1069/1980 (ΦΕΚ 191/τ.Α7ΐ980) 
«Περί κινήτρων δια την ίδρυσιν Επιχειρήσεων Υδρεύ- 
σεως και Αποχετεύσεως». 

3. Τις διατάξεις του άρθρου 24 του Π.Δ. 142/2010 
(ΦΕΚ 235/τ.Α'/27-12-2010) «Οργανισμός της Αποκεντρω¬ 
μένης Διοίκησης Μακεδονίας - Θράκης». 

4. Τις διατάξεις του Ν.2503/1997 (ΦΕΚ 107/Α/1997) «Διοί¬ 
κηση Οργάνωση Στελέχωση Περιφερειών, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

5. Τις διατάξεις του άρθρου 20 του Ν. 4024/2011 (ΦΕΚ 226/ 
Α/27-10-2011) «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015». 

6. Τις διατάξεις της περίπτωσης 12 της υποπαραγρά- 
φου Γ1 του άρθρου πρώτου του Ν. 4093/2012 (ΦΕΚ 222 
Α/12-11-2012) «Εγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016». 


7. Τ ις διατάξεις του άρθρου 1 παρ. 3γ της υπ’ αριθμ. 
ΔΙΑΔΠ/Γ2γ/οικ./1692/27-6-2006 (ΦΕΚ 769/Β/27-6-2006) 
απόφασης του Υπουργού Εσωτερικών, Δημόσιας Διοίκη¬ 
σης και Αποκέντρωσης με τις οποίες εξουσιοδοτούνται 
οι Γενικοί Γραμματείς Περιφερειών να καθορίζουν με 
απόφαση τους τις ώρες εργασίας των ΟΤΑ. 

8. Την κοινή υπουργική απόφαση αρ. οικ. 2/7093/0022/ 
5-2-2004 «Επέκταση των διατάξεων του Ν.3205/2003 στο 
προσωπικό με σχέση εργασίας ιδιωτικού δικαίου που 
ασχολείται στο Δημόσιο, Ν.Π.Δ.Δ. και ΟΤΑ. 

9. Την υπ’ αριθμ. οικ.2/78400/0022/14.11.2011 Εγκύκλιο 
του Υπουργείου Οικονομικών. 

10. Τις διατάξεις του άρθρου 90 του Π.Δ. 63/2005 (ΦΕΚ 
98/Α'/22-4-05) «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα», αναφορικά με 
τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

11. Την υπ’ αριθμ. 75/2013 απόφαση του Διοικητικού 
Συμβουλίου της Δημοτικής Επιχείρησης Ύδρευσης 
- Αποχέτευσης Δράμας (Δ.Ε.Υ.Α.Δ.) (απόσπασμα του 
πρακτικού της 3ης/26-2-2013 συνεδρίασης) αναφορικά 
με το αντικείμενο του θέματος. 

12. Την υπ’ αριθμ. 685/31-1-2013 βεβαίωση της Δ.Ε.Υ.Α. 
Δράμας σχετικά με την εξασφάλιση των αναγκαίων 
πιστώσεων για την κάλυψη αμοιβών που προκύπτουν 
από την καθιέρωση των υπερωριών, αποφασίζουμε: 

Την καθιέρωση εξαιρέσεων από την πενθήμερη εργα¬ 
σία και 24ωρη λειτουργία υπηρεσιών της Δημοτικής Επι- 
χείρησηςΎδρευσης - Αποχέτευσης Δράμας (Δ.Ε.Α.Υ.Δ.), 
όπως παρακάτω: 

1. α. Την λειτουργία του τμήματος του αντλιοστασίου 
σε 24ωρη Βάση, με την οργάνωση των 7 υπαλλήλων ή 
όσων εκάστοτε υπηρετούν στο τμήμα του αντλιοστα¬ 
σίου σε τρεις συνεχείς οκτάωρες βάρδιες - πρωινή, 
απογευματινή και νυχτερινή - και για τις 7 ημέρες της 
εβδομάδας - Σάββατα, Κυριακές, εξαιρέσιμες - σε μόνιμη 
Βάση, για την εξασφάλιση της απρόσκοπτης λειτουρ¬ 
γίας του αντλιοστασίου και των αγωγών μεταφοράς 
ύδατος, την άμεση αποκατάσταση διακοπών και βλαβών 
και έτσι την αδιάκοπη υδροδότηση των δημοτών. 

β. Την υπερωριακή νυκτερινή και ημερήσια εργασία ερ¬ 
γασίμων, Κυριακών και εξαιρέσιμων ημερών των υπαλ¬ 
λήλων που υπηρετούν στο αντλιοστάσιο της ΔΕΥΑΔ, 
για την εξασφάλιση της απρόσκοπτης λειτουργίας του 
αντλιοστασίου και των αγωγών μεταφοράς ύδατος, την 
άμεση αποκατάσταση διακοπών και Βλαβών και έτσι 
την αδιάκοπη υδροδότηση των δημοτών. 

2. Την υπερωριακή ημερήσια και νυκτερινή εργασία ερ¬ 
γασίμων, Κυριακών και εξαιρέσιμων ημερών των υπαλ¬ 
λήλων που υπηρετούν στο Τμήμα Ύδρευσης, για την 
άμεση επέμβαση επί των βλαβών των δικτύων ύδρευσης, 
την αποκατάσταση αυτών και έτσι την πρόληψη πρόκλη¬ 
σης ζημιών από πλημμύρες, αποκατάσταση λειτουργίας 
δικτύων και οικονομία στην απώλεια ύδατος. 

3. Την υπερωριακή ημερήσια και νυκτερινή εργασία 
εργασίμων, Κυριακών και εξαιρέσιμων ημερών των 
υπαλλήλων που υπηρετούν στο Τμήμα Αποχέτευσης, 
για την άμεση επέμβαση επί των βλαβών των δικτύων 
αποχέτευσης, την αποκατάσταση αυτών και έτσι την 
πρόληψη πρόκλησης ζημιών από εκροές λυμάτων και 
προστασία της δημόσιας υγείας. 

4. Την υπερωριακή ημερήσια εργασία εργασίμων 
ημερών των υπαλλήλων που υπηρετούν στη Διοικητι- 

κή και Οικονομική Υπηρεσία, για άμεσες και έγκαιρες 
αναβαθμίσεις και επικαιροποιησεις των ηλεκτρονικών 
συστημάτων της ΔΕΥΑΔ, έκδοση οικονομικών στοιχείων 
και συμπλήρωση και υποβολή φορολογικών και οικονο¬ 
μικών δηλώσεων. 

5. Την υπερωριακή ημερήσια και νυχτερινή εργασία 
εργασίμων ημερών των υδρομετρητών υπαλλήλων που 
υπηρετούν στη Διοικητική και Οικονομική Υπηρεσία, για 
τη διενέργεια έκτακτων και αιφνιδιαστικών ελέγχων και 
τον περιορισμό της λαθροϋδροληψίας και την αύξηση 
των εσόδων της επιχείρησης. 

6. Την υπερωριακή ημερήσια και νυκτερινή εργασία 
εργασίμων ημερών των χειριστών μηχανημάτων έργου 
και οδηγού υπαλλήλων που υπηρετούν στην Τεχνική, 
για τις έκτακτες αποκαταστάσεις βλαβών των δικτύων 
ύδρευσης και αποχέτευσης. 

7. Την υπερωριακή ημερήσια εργασία εργασίμων ημε¬ 
ρών του υπαλλήλου που τηρεί τα πρακτικά του Δ.Σ. και 
των Επιτροπών της ΔΕΥΑΔ. 

Με απόφαση του αρμοδίου οργάνου, κατά την έναρξη 
κάθε έτους, και για όλη τη διάρκεια αυτού θα ορίζεται 
ειδικότερα ο αριθμός των εργαζομένων κάθε τμήμα¬ 
τος που θα παρέχει υπερωριακή εργασία, όπως και οι 
ημέρες εργάσιμες, Κυριακές εξαιρέσιμες - και οι ώρες - 
ημερήσιες ή νυχτερινές - της παροχής της υπερωριακής 
αυτής εργασίας. 

Ως αρμόδιοι για την κατανομή των ωρών της υπερω- 
ριακής απασχόλησης, στους υπαλλήλους της ειδικότη¬ 
τας και των τμημάτων για τους οποίους προβλέπεται 
η παροχή της υπερωριακής απασχόλησης, ορίζονται 
για μεν τους υπαλλήλους της Τεχνικής Υπηρεσίας ο 
Διευθυντής της ΤΎ. για δε τους υπαλλήλους της ΔΟΥ 
η Διευθύντρια της ΔΟΥ. 

Η παρούσα απόφαση ισχύει έως την λήξη της θητείας 
του παρόντος Διοικητικού Συμβουλίου της Δ.Ε.Υ.Α.Δ. 

Η συνολική δαπάνη που προκαλείται ύψους 50.000,00 
€ θα καλυφθεί από τις αντίστοιχες σχετικές πιστώσεις 
(Κ.Α. 60) του προϋπολογισμού οικονομικού έτους 2013, 
όπου έχει γίνει σχετική πρόβλεψη. Ανάλογη πρόβλεψη 
θα υπάρξει κατά την σύνταξη των προϋπολογισμών των 
επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 29 Μαρτίου 2013 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 32702/164 (6) 

Παροχή εξουσιοδότηση υπογραφής στον Προϊστάμενο 
της Διεύθυνσης Ανάπτυξης Π.Ε. Πρέβεζας. 

Ο ΑΝΤΙΠΕΡΙΦΕΡΕΙΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/τ.Α72010) 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης». 

2. Τις διατάξεις της παρ. 11 του άρθρου 6 του Ν.4071/ 
2012 (ΦΕΚ 85/τ.Α'/2012) «Ρυθμίσεις για την τοπική ανά¬ 
πτυξη, την αυτοδιοίκηση και την αποκεντρωμένη διοίκη¬ 
ση, Ενσωμάτωση Οδηγίας 2009/50/ΕΚ» σύμφωνα με τις 
οποίες οι Αντιπεριφερειάρχες μπορούν, για την άσκηση 
των αρμοδιοτήτων τους, οι οποίες μεταβιβάζονται σε 


αυτούς από τον Περιφερειάρχη, να παρέχουν εξουσιο¬ 
δότηση υπογραφής με εντολή τους σε προϊστάμενους 
υπηρεσιών της Περιφέρειας με εξαίρεση χρηματικά 
εντάλματα πληρωμών. 

3. Τις διατάξεις του Π.Δ. 140/27-12-2010 «Οργανισμός 
Περιφέρειας Ηπείρου», που δημοσιεύτηκε στο ΦΕΚ 233/ 
Α/27-12-2010. 

4. Τις αρ. οικ. 407/38/2011 (ΦΕΚ 130/τ.Β72011), οικ. 6061/ 
205/8-2-2011 (ΦΕΚ 374/τ.Β72011) και ΦΕΚ 2466/τ.Β72011) 
αποφάσεις του Περιφερειάρχη Ηπείρου «Μεταβίβαση 
αρμοδιοτήτων στους Αντιπεριφερειάρχες». 

5. Την αρ. πρ. οικ. 2/3-1-2011 απόφαση του Περιφερειάρ¬ 
χη Ηπείρου «Ορισμός Γ ενικών Διευθυντών και Προϊστα¬ 
μένων Διευθύνσεων υπηρεσιών Περιφέρειας Ηπείρου». 

6. Την αρ. πρωτ: 6061/205/8-2-2011 απόφαση του Περι¬ 
φερειάρχη Ηπείρου περί μεταβίβασης επιπλέον αρμοδι¬ 
οτήτων Αντιπεριφερειαρχών Περιφερειακών ενοτήτων 
Περιφέρειας Ηπείρου. 

7. Την αρ. πρωτ: ΔΟΑ8638/26-3-2013 απόφαση Υπουρ¬ 
γού Διοικητικής Μεταρρύθμισης και Ηλεκτρονικής Δι¬ 
ακυβέρνησης, περί μείωσης των υπογραφών στις διοι¬ 
κητικές πράξεις και στα διοικητικά έγγραφα. 

8. Το γεγονός ότι από τις διατάξεις της παρούσας 
απόφασης δεν προκύπτει δαπάνη που θα βαρύνει τις 
πιστώσεις του προϋπολογισμού της Περιφέρειας Ηπεί¬ 
ρου, αποφασίζουμε: 

Α. Διατηρούμε το δικαίωμα υπογραφής για τις ακό¬ 
λουθες αποφάσεις: 

- Την έκδοση αποφάσεων για κατάρτιση προγραμμά¬ 
των σε πάσης φύσεως θέματα. 

- Την έκδοση πάσης φύσεως αποφάσεων, εγκυκλίων, 
διαταγών κλπ, όταν είναι γενικότερης και ιδιαίτερης 
σημασίας και σκοπιμότητας ή άπτονται κυβερνητικής 
πολιτικής γενικά. 

- Τις απαντήσεις και τις πράξεις στις αιτήσεις επα¬ 
νεξέτασης ή υπομνήματα ή αναφορές παραπόνων ή 
καταγγελίες πολιτών κατά ενεργειών ή απαντήσεων 
της υπηρεσίας. 

- Τα προς Υπουργεία απευθυνόμενα ή κοινοποιούμενα 
έγγραφα, τα οποία θα υπογράφονται από εμάς, εφόσον 
περιέχουν εισηγήσεις ή προτάσεις, που αναφέρονται 
στην εφαρμογή της Νομοθεσίας και των διαταγών αυ¬ 
τών, την οργάνωση της διοίκησης και στον προγραμ¬ 
ματισμό. 

- Οριστική ή προσωρινή διακοπή λειτουργίας εργα¬ 
στηρίων, βιομηχανιών, βιοτεχνιών, αρτοποιείων κλπ. 
μηχανολογικών εγκαταστάσεων. 

- Διαγραφή επιχειρήσεων από το Μητρώο επιχειρήσε¬ 
ων ναυπήγησης, μετατροπής, επισκευής και συντήρησης 
πλοίων. 

- Τις πράξεις για απαλλοτρίωση ή παραχώρηση εκτά¬ 
σεων για ίδρυση, επέκταση ή μεταφορά βιομηχανιών ή 
βιοτεχνιών καθώς και τις ανακλήσεις αυτών. 

- Τις πράξεις παραχώρησης δικαιώματος χρήσης αι- 
γιαλού και παραλίας για τις ανάγκες βιομηχανιών και 
τις ανακλήσεις αυτών. 

- Ανάκληση άδειας εγκατάστασης και λειτουργίας για 
εγκαταστάσεις για ιδία χρήση ενεργειακών συστημά¬ 
των θέρμανσης - ψύξης χώρων μέσω εκμετάλλευσης 
της θερμότητας των γεωλογικών σχηματισμών και των 
νερών, επιφανειακών και υπογείων, που δεν χαρακτηρί¬ 
ζονται γεωθερμικό δυναμικό (γεωθερμία). 

- Αποζημίωση υπαλλήλων που διενεργούν επιθεωρή¬ 
σεις μεταποιητικών επιχειρήσεων σύμφωνα με τα άρ¬ 
θρα 2 και 3 της κοινής υπουργικής απόφασης οικ.14684/ 
914/Φ.15/2012 (ΦΕΚ 3533/31-12-2012) σε εφαρμογή των 
άρθρων 17, 26 του Ν.3982/2011. 

- Απόφαση για τη συγκρότηση επιτροπής εξετάσεων μη¬ 
χανολογικών και ηλεκτρολογικών ειδικοτήτων Ν. 6422/34 
(ΦΕΚ 412/Τ.Α71934) και Ν. 3982/2011 (ΦΕΚ 143/Α'/2011). 

- Κατανομή του 50% των εξέταστρων για τη χο¬ 
ρήγηση αδειών του Ν. 6422/34 (ΦΕΚ 412/Α71934) και 
Ν. 3982/2011 (ΦΕΚ 143/τ.Α72011) όπως ισχύει σήμερα. 

- Απόφαση σύστασης Επιτροπής Εμπορίου Περιφε¬ 
ρειακής Ενότητας Πρέβεζας. 

- Συγκρότηση επιτροπής επιβολής προστίμων για 
ανακριβείς ή παραπλανητικές εκπτώσεις ή προσφορές 
κατά τις κείμενες διατάξεις. 

-Έκδοση αγορανομικών διατάξεων και των αποφάσε¬ 
ων κατ' εξουσιοδότηση του Αγορανομικού Κώδικα και 
άλλων διατάξεων όπου αυτές προβλέπονται. 

-Έγκριση ή απόρριψη των ομαδικών απολύσεων που 
σχεδιάζονται από τον εργοδότη και την παράταση των 


διαβουλεύσεων μεταξύ εργοδότη και εργαζομένων 
όπως ισχύει σήμερα. 

- Εκπαιδευτικές ανταλλαγές και αδελφοποιήσεις όπου 
αυτές προβλέπονται. 

- Απόφαση συγκρότησης κάθε είδους επιτροπών στον 
τομέα ενέργειας, βιομηχανίας, επαγγέλματος, εμπορίου 
και δια βίου μάθησης. 

Β. Παρέχουμε εξουσιοδότηση υπογραφής, με εντολή 
Αντιπεριφερειάρχη, στον Προϊστάμενο της Διεύθυνσης 
Ανάπτυξης Π. Ε. Πρέβεζας, να υπογράφει τις λοιπές πρά¬ 
ξεις και αποφάσεις που προβλέπονται από τον ισχύοντα 
Οργανισμό της Περιφέρειας Ηπείρου κατά τις κείμενες 
διατάξεις. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 8 Απριλίου 2013 

Ο Αντιπεριφερειάρχης 
ΣΤΡΑΤΟΣ ΙΩΑΝΝΟΥ 


-♦- 

Αριθ. 92 (7) 

Διαπίστωση αυτοδίκαιης κατάργησης κενών οργανικών θέσεων πολιτικού προσωπικού με σχέση εργασίας δημο¬ 
σίου δικαίου του Οργανισμού Κοινωνικής Φροντίδας και Μαζικής Αθλησης Δήμου Φαιστού (ΝΠΔΔ ΟΤΑ), κατ' 
εφαρμογή της παρ. Ια του άρθρου 33 του Ν. 4024/2011. (Αφορά την κατάργηση των κενών οργανικών θέσεων 
των τεσσάρων Νομικών Προσώπων τα οποία συγχωνεύτηκαν σε εφαρμογή των διατάξεων του Ν.3852/2010). 


Ο ΠΡΟΕΔΡΟΣ ΤΟΥ Δ.Σ. ΤΟΥ ΟΡΓΑΝΙΣΜΟΥ 
ΚΟΙΝΩΝΙΚΗΣ ΦΡΟΝΤΙΔΑΣ ΚΑΙ ΜΑΖΙΚΗΣ ΑΘΛΗΣΗΣ 

Έχοντας υπόψη τις διατάξεις: 

1) της παρ. Ια του άρθρου 33 του Ν. 4024/2011 (ΦΕΚ 226 Α'), 

2) του άρθρου 58 παρ. 1 του Ν.3852/2010, 

3) το ΦΕΚ 403/29.03.2005 τ.Β', στο οποίο δημοσιεύθηκε ο ΟΕΥ του πρώην Νομικού προσώπου με την επωνυμία 
«Οργανισμός άθλησης Δήμου Μοιρών. 

4) το ΦΕΚ 1623/17.08.2007 τ.Β' στο οποίο δημοσιεύθηκε ο ΟΕΥ του πρώην Νομικού προσώπου με την επωνυμία 
«Δημοτικός και Βρεφ/κός Σταθμός Δήμου Τυμπακίου. 

5) το ΦΕΚ 1569/16.02.2002 τ.Β' στο οποίο δημοσιεύθηκε ο ΟΕΥ του πρώην Νομικού προσώπου με την επωνυμία 
«Δημοτικός Παιδικός Σταθμός Δήμου Μοιρών. 

6) το ΦΕΚ 1085/2.08.2005 στο οποίο δημοσιεύθηκε ο ΟΕΥ του πρώην Νομικού προσώπου με την επωνυμία 
«Παιδικός και Βρεφ/κός Σταθμός Δήμου Ζαρού. 

7) Την ανάγκη προσαρμογής του νέου Νομικού προσώπου με την επωνυμία Οργανισμός Κοινωνική Φροντίδας 
και Μαζική Αθλησης Δήμου Φαιστού( ΝΠΔΔ ΟΤΑ ) το οποίο εκ παραδρομής προχώρησε στην ψήφιση και έκδο¬ 
ση Νέου οργανισμού εσωτερικής υπηρεσίας, χωρίς προηγουμένως να έχει προχωρήσει στην κατάργηση των 
κενών οργανικών θέσεων των παλιών ΟΕΥ των συγχωνευθέντων νομικών προσώπων αν και επί της ουσίας δεν 
προέβλεψε νέες κενές οργανικές θέσεις , με εξαίρεση αυτές για τις οποίες είχε εκδοθεί ΦΕΚ οριστικών πινάκων 
πρόσληψης μονίμου προσωπικού, από διαγωνισμό που είχε διενεργήσει, διαπιστώνουμε: 

Α 1. Την αυτοδίκαιη κατάργηση δύο 2 κενών οργανικών θέσεων μόνιμου προσωπικού που προβλέπονται από 
τον οικείο οργανισμό του πρώην νομικού προσώπου με την επωνυμία : «ΟΡΓΑΝΙΣΜΟΣ ΑΘΛΗΣΗΣ ΔΗΜΟΥ ΜΟΙΡΩΝ, 
όπως αναλυτικά προσδιορίζονται, κατά κατηγορία και κλάδο, ως ακολούθως: 


ΠΙΝΑΚΑΣ Α 

ΦΟΡΕΑΣ: ΟΡΓΑΝΙΣΜΟΣ ΑΘΛΗΣΗΣ ΔΗΜΟΥ ΜΟΙΡΩΝ 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προβλεπόμενες 

οργανικές 

θέσεις 

(Α+Β) 

Καλυμ¬ 

μένες 

(Α) 

Κενές 

(Β) 

Κενές που εξαιρούνται από την κατάρ¬ 
γηση, κατ’ εφαρμογή των περ. α' ή/και 
β' της παρ. Ια του άρθρου 33 
του ν. 4024/2011. 

Καταργού- 
μενες 
κενές 
[Β μείον 
(Γ + Δ)] 

περ. α (Γ) 

περ. β (Δ) 

ΚΑΤΗΓΟΡΙΑ ΠΕ 

Κλάδος Γυμναστών 

2 

1 

1 



1 
















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17851 


ΚΑΤΗΓΟΡΙΑ ΥΕ 

Κλάδος Εργατών 

Γενικών Καθηκόντων 

2 

1 

1 



1 

ΣΥΝΟΛΟ 

4 

2 

2 



2 


Α2. ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμενων στον οικείο οργανισμό οργανικών θέσεων, έχουν ως ακολούθως: 


ΠΙΝΑΚΑΣ Β 

ΦΟΡΕΑΣ: ΟΡΓΑΝΙΣΜΟΣ ΑΘΛΗΣΗΣ ΔΗΜΟΥ ΜΟΙΡΩΝ 

ΜΟΝΙΜΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προβλεπόμενες οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΤΕ 

Κλάδος Διοικητικού Λογιστικού 

1 

0 

1 

ΚΑΤΗΓΟΡΙΑ ΔΕ 

Κλάδος Τεχνητών Υδραυλικών 

1 

0 

1 

Κλάδος Διοικητικό Στέλεχος Αθλητισμού ή 
Διοικητικός 

1 

0 

1 

Κλάδος Ηλεκτρολόγων 

1 

0 

1 

ΚΑΤΗΓΟΡΙΑ ΥΕ 

Κλάδος Νυκτοφυλάκων 

1 

0 

1 

ΣΥΝΟΛΟ 

5 

0 

5 


Με την κοινή υπουργική απόφαση του τελευταίου εδαφίου της παρ. Ια του άρθρου 33 του Ν. 4024/2011, θα 
προσδιοριστεί ο αριθμός των κενών οργανικών θέσεων των παραπάνω κλάδων του πίνακα Β, που θα καταργηθούν. 

Β 1. την αυτοδίκαιη κατάργηση δύο 2 κενών οργανικών θέσεων μόνιμου προσωπικού που προβλέπονται από 
τον οικείο οργανισμό πρώην νομικού προσώπου με την επωνυμία Δημοτικός Παιδικός Σταθμός Δήμου Μοιρών, 
όπως αναλυτικά προσδιορίζονται, κατά κατηγορία και κλάδο, ως ακολούθως: 


ΠΙΝΑΚΑΣ Α 

ΦΟΡΕΑΣ: ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΟΙΡΩΝ 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ ΔΗΜΟ¬ 
ΣΙΟΥ ΔΙΚΑΙΟΥ 

Προβλεπόμενες 

οργανικές 

θέσεις 

(Α+Β) 

Καλυμ¬ 

μένες 

(Α) 

Κενές 

(Β) 

Κενές που εξαιρούνται από την 
κατάργηση, κατ’ εφαρμογή των 
περ. α’ η/ και β’ της παρ. Ια του 
άρθρου 33 του ν. 4024/2011. 

Καταργού- 
μενες 
κενές 
[Β μείον 
(Γ + Δ)] 

περ. α (Γ) 

περ. β (Δ) 

ΚΑΤΗΓΟΡΙΑ ΤΕ 

Κλάδος ΒΡΕΦΟΝΗΠΙΟΚΟΜΩΝ 

4 

1 

3 


2 * 

1 

ΚΑΤΗΓΟΡΙΑ ΔΕ 

Κλάδος ΜΑΓΕΙΡΩΝ 

1 

0 

1 


1* 

0 

ΚΑΤΗΓΟΡΙΑ ΥΕ 

Κλάδος ΚΑΘΑΡΙΣΤΡΙΏΝ 

3 

η μια είναι προ¬ 
σωποπαγής 

2 

1 



1 

ΣΥΝΟΛΟ 

8 

3 

5 


3 

2 


Β2. Ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμενων στον οικείο οργανισμό οργανικών θέσεων, έχουν ως ακολούθως: 


ΠΙΝΑΚΑΣ Β 

ΦΟΡΕΑΣ: ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΟΙΡΩΝ 

ΜΟΝΙΜΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΔΕ 

Κλάδος ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 

2 

0 

2 

ΚΑΤΗΓΟΡΙΑ ΥΕ 

Κλάδος ΒΟΗΘΩΝ ΜΑΓΕΙΡΩΝ 

1 

0 

1 

ΣΥΝΟΛΟ 

3 

0 

3 

Με την κοινή υπουργική απόφαση του τελευταίου εδαφίου της παρ. Ια του άρθρου 33 του Ν. 4024/2011, θα 
προσδιοριστεί ο αριθμός των κενών οργανικών θέσεων των παραπάνω κλάδων του πίνακα Β, που θα καταργηθούν. 

Γ1. την αυτοδίκαιη κατάργηση μίας 1 κενής οργανικής θέσης μόνιμου προσωπικού που προβλέπονται από τον 
οικείο οργανισμό πρώην νομικού προσώπου με την επωνυμία ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ 
ΖΑΡΟΥ, όπως αναλυτικά προσδιορίζονται, κατά κατηγορία και κλάδο, ως ακολούθως: 


ΠΙΝΑΚΑΣ Α 

ΦΟΡΕΑΣ: ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΖΑΡΟΥ 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές 
θέσεις 
(Α + Β) 

Καλυμ¬ 

μένες 

(Α) 

Κενές 

(Β) 

Κενές που εξαιρούνται από την 
κατάργηση, κατ’ εφαρμογή των 
περ. α’ η/ και β’ της παρ. Ια του 
άρθρου 33 του ν. 4024/2011. 

Καταργού- 
μενες 
κενές 
[Β μείον 
(Γ + Δ)] 

περ. α (Γ) 

περ. β (Δ) 

ΚΑΤΗΓΟΡΙΑ ΤΕ 

Κλάδος ΝΗΠΙΑΓΩΓΩΝ 

1 

προσωποπαγής 

1 

0 



0 

Κλάδος ΤΕ 
Βρεφονηπιοκομίας 

2 

0 

2 


1* 

1 

ΚΑΤΗΓΟΡΙΑ ΔΕ 

Κλάδος ΜΑΓΕΙΡΩΝ 

1 

1 

0 



0 

ΚΑΤΗΓΟΡΙΑ ΥΕ 

Κλάδος Προσωπικού 
Καθαριότητας 

1 

προσωποπαγής 

1 

0 



0 

ΣΥΝΟΛΟ 

5 

3 

2 


1 

1 


Γ2. Ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμενων στον οικείο οργανισμό οργανικών θέσεων, έχουν ως ακολούθως: 


ΠΙΝΑΚΑΣ Β 

ΦΟΡΕΑΣ: ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΖΑΡΟΥ 

ΜΟΝΙΜΟ ΠΡΟΣΩΠΙΚΟ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 

Καλυμμένες 

Κενές 

ΚΑΤΗΓΟΡΙΑ 

ΠΕ ΝΗΠΙΑΓΩΓΩΝ 

1 

0 

1 

ΚΑΤΗΓΟΡΙΑ ΥΕ 

Κλάδος ΒΟΗΘΩΝ ΜΑΓΕΙΡΩΝ 

1 

0 

1 

Κλάδος ΠΡΟΣΩΠΙΚΟ ΚΑΘΑΡΙΟΤΗΤΑΣ 

1 

0 

1 

ΣΥΝΟΛΟ 

3 

0 

3 


Με την κοινή υπουργική απόφαση του τελευταίου εδαφίου της παρ. Ια του άρθρου 33 του Ν. 4024/2011, θα 
προσδιοριστεί ο αριθμός των κενών οργανικών θέσεων των παραπάνω κλάδων του πίνακα Β, που θα καταργηθούν. 

Δ1. Την αυτοδίκαιη κατάργηση τεσσάρων 4 κενών οργανικών θέσεων μόνιμου προσωπικού που προβλέπονται 
από τον οικείο οργανισμό πρώην νομικού προσώπου με την επωνυμία ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ 
ΔΗΜΟΥ ΤΥΜΠΑΚΙΟΥ, όπως αναλυτικά προσδιορίζονται, κατά κατηγορία και κλάδο, ως ακολούθως: 


ΠΙΝΑΚΑΣ Α 

ΦΟΡΕΑΣ: ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΤΥΜΠΑΚΙΟΥ 

ΜΟΝΙΜΟ 

ΠΡΟΣΩΠΙΚΟ ΜΕ ΣΧΕΣΗ 
ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

Προβλεπόμενες 

οργανικές 

θέσεις 

(Α+Β) 

Καλυμ¬ 

μένες 

(Α) 

Κενές 

(Β) 

Κενές που εξαιρούνται από την 
κατάργηση, κατ’ εφαρμογή των 
περ. α' η/ και β' της παρ. Ια 
του άρθρου 33 του ν. 4024/2011. 

Καταργούμενες 

κενές 

[Β μείον (Γ + Δ)] 

περ. α (Γ) 

περ. β (Δ) 

ΚΑΤΗΓΟΡΙΑ ΤΕ 

Κλάδος Βρεφονηπιοκόμων 

4 

2 

2 



2 

ΚΑΤΗΓΟΡΙΑ ΔΕ 

Κλάδος Βρεφονηπιοκόμων 

3 

2 

1 



1 

ΚΑΤΗΓΟΡΙΑ ΥΕ 

Κλάδος Προσωπικού Κα¬ 
θαριότητας 

3 

η μια είναι 
προσωποπαγής 

2 

1 



1 

ΣΥΝΟΛΟ 

10 

6 

4 



4 

Δ2. Ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμενων στον οικείο οργανισμό οργανικών θέσεων, έχουν ως ακολούθως: 


ΠΙΝΑΚΑΣ Β 

ΦΟΡΕΑΣ: ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΤΥΜΠΑΚΙΟΥ 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΤΕ 

Κλάδος ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 

0 

1 

ΚΑΤΗΓΟΡΙΑ ΔΕ 

Κλάδος ΔΙΟΙΚΗΤΙΚΩΝ ΓΡΑΜΜΑΤΕΩΝ 

1 

0 

1 

Κλάδος ΔΕ ΜΑΓΕΙΡΩΝ 

1 

0 

1 

ΚΑΤΗΓΟΡΙΑ ΥΕ 

Κλάδος ΒΟΗΘΗΤΙΚΟ ΠΡΟΣΩΠΙΚΟ (ΒΟΗΘΩΝ ΜΑΓΕΙΡΩΝ) 

1 

0 

1 

ΣΥΝΟΛΟ 

4 

0 

4 


Με την κοινή υπουργική απόφαση του τελευταίου εδαφίου της παρ. Ια του άρθρου 33 του Ν. 4024/2011, θα 
προσδιοριστεί ο αριθμός των κενών οργανικών θέσεων των παραπάνω κλάδων του πίνακα Β, που θα καταργηθούν. 
Η πράξη αυτή να δημοσιευθεί στην Εφημερίδα της Κυβερνήσεως. 


Μοίρες, 4 Απριλίου 2013 
Ο Πρόεδρος 

ΓΕΩΡΓΙΟΣ ΔΟΥΛΓΕΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: ήίίρ://νννννν.βί. 9 Γ - β-ππαϊΙ: ννβόπΐ3δίβΓ.βΙ@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































